Sandra Švaljek
<s>Sandra Švaljek (Krapina, 23. veljače 1970.) hrvatska je ekonomistica, političarka i zamjenica guvernera Hrvatske narodne banke.</s>

<s>Karijera 
Doktorirala je na Ekonomskom fakultetu, Sveučilišta u Zagrebu.</s><s>Profesionalnu karijeru gradila je na Ekonomskom institutu u Zagrebugdje je viša znanstvena suradnica, a tijekom osam godina obnašala je dužnost ravnateljice Instituta.</s><s>Posebna područja interesa su joj fiskalna i porezna politika te ekonomski učinci starenja.</s><s>Od 2000. do 2013. članica je Savjeta Hrvatske narodne banke.</s><s>Bila je savjetnica za gospodarstvo predsjednice Vlade Jadranke Kosor od 2010. do 2011.</s><s>Autorica je i suautorica brojnih znanstvenih radova.</s>

<s>Govori aktivno engleski, njemački i francuski jezik, a služi se i talijanskim.</s>

<s>Obnašateljica dužnosti gradonačelnika Grada Zagreba 
Sandra Švaljek je na neposrednim izborima 2. lipnja 2013. izabrana za prvu zamjenicu gradonačelnika Grada Zagreba i tu je dužnost vršila do 20. studenoga 2014. i ponovno od 10. ožujka do 27. ožujka 2015.</s>

<s>Riješenjima Županijskog suda u Zagrebu u vezi zabrane i ukidanja zabrane obavljanja profesionalne dužnosti gradonačelniku Milanu Bandiću, od 21. studenoga 2014. do 9. ožujka 2015. bila je obnašateljica dužnosti gradonačelnika Grada Zagreba.</s>

<s>Nazočila je Sljemenskoj utrci FIS Svjetskog kupa Snježnoj kraljici, gdje je pobjedničku krunu predala Mikaeli Shiffrin.</s><s>Sandra Švaljek je za vrijeme mandata obnašateljice dužnosti gradonačelnika predložila gradski proračun za 2015., provela prvi javni natječaj za Upravu Zagrebačkog holdinga te prihvatila nekoliko izmjena gradskih odluka.</s><s>Nakon što je gradonačelnik Bandić dao punomoć drugoj zamjenici Vesni Kusin, 27. ožujka 2015. dala je ostavku na mjesto zamjenice gradonačelnika.</s><s>Poslije ostavke vratila se na Ekonomski institut i aktivirala mandat zastupnice u Gradskoj skupštini.</s>

<s>Kandidatura za gradonačelnicu Grada Zagreba 
Za vrijeme parlamentarnih izbora 2016. donirala je liberalnu stranku Pametno.</s><s>U svibnju 2016. godine objavila je kandidaturu za gradonačelnicu Grada Zagreba te istaknula da će joj zamjenik biti Vladimir Ferdelji.</s><s>Na lokalne izbore ide kao nezavisna kandidatkinja, uz potporu HSLS-a.</s>

<s>Kontroverze 
Švaljek je dobila velike kritike zbog zapošljavanja svog supruga Nenada Kukića, koji je bio zaposlen na mjesto pomoćnika direktora Ustanove za upravljanje sportskim objektima Grada Zagreba s prvim danom 2014. godine.</s><s>Šef zagrebačkog HDZ-a Andrija Mikulić rekao je da taj vid zapošljavanja nije vezan uz stručnost već nepotizam, što je Bandić opovrgnuo te rekao da se isključivo gledala stručnost Kukića.</s><s>Švaljek je poznata i po tome što je članica nadzornog odbora Splitske banke, unatoč tome što je kandidatkinja za gradonačelnicu.</s>

<s>Izvori</s>

<s>Hrvatski ekonomisti
Hrvatski političari
Biografije, Krapina</s>

